સાધ્વી જ્યશ્રીગિરી કાયદાની પકડમાં આવતાં જ પીડિત લોકો હવે ધીમે ધીમે બહાર આવી રહ્યા છે. પાંચ કરોડના સોનાની છેતરપીંડી સહિત દારૂ સાથે પકડાયા બાદ હવે સાધ્વી જયશ્રીગીરી વિરુદ્ધ એક પછી એક ફરિયાદો સામે આવી રહી છે. બનાસકાંઠા જીલ્લામાં જ અત્યાર સુધી છેતરપીંડીની 4 અને 1 પ્રોહીબીશનની એમ કુલ પાંચ ફરિયાદ નોંધાઈ છે. અત્યારે સાધ્વી જયશ્રીગીરી પ્રોહીબીશનના ગુનામાં પોલીસ રિમાન્ડ પર છે ત્યારે તેની સામે ફરિયાદો થતાં હવે કાયદાનો સકંજો સાધ્વી વિરુદ્ધ વધુ કસાયો છે. પોલીસ હવે નવા ગુનામાં પણ તેની સામે રિમાન્ડની માંગણી કરશે તેવું જિલ્લા પોલીસ વડા નીરજ બડગુજરે જણાવ્યું હતું.